  Анжелика Тихонова корреспондент Ӧжытак лымыялоз но -7 градусозь кезьыт луоз шуыса чаклало Удмуртиын 1-тӥ южтолэзе, нуназе. Со сярысь ивортэ Россиысь МЧС-лэн элькунмыя Валтӥсь управлениез. «Пильмаськылоз. Интыен-интыен ӧжытак лымыялоз. Тӧл шундыпуксён, лымшор но шундыпуксён палась секундскын 4–9 метре пельтоз. Уйин -8…-13 градус кезьыт кариськоз, нуназе — -2…-7 градус», — шуэмын ивортонын. Омыр зӥбет лулоузвесь юбоя 753 миллиметр котырын возиськоз, омырлэн мускытлыкез 82 процент луоз. Тегъёс: Ижкар МЧС Удмуртия куазь инкуазь  